Eron maxsus xizmatlari 11 nafar terrorchini yo‘q qildi

Eronning G‘arbiy Ozarbayjon viloyati Ushnaviya tumanida terrorchilar to‘dasi zararsizlantirildi. Bu haqda mamlakat Islom inqilobi qo‘riqchilari korpusi ma’lum qildi.

“RIA Novosti” axborotiga ko‘ra, maxsus xizmat tomonidan kamida 11 nafar jangari yo‘q qilingan.
Maxsus operatsiya davomida korpus harbiy xizmatchilari yana bir necha nafar terrorchini yarador qilgan, ko‘plab miqdordagi qurol-yarog‘, aloqa vositalarini qo‘lga kiritgan.
Avvalroq, 20-iyul kuni korpusning kamida o‘n nafar jangchisi Kurdiston viloyatida yuz bergan terrorchilar hujumi oqibatida halok bo‘lgani haqida xabar berilgan edi.